Zejtun Corinthians isalvaw ir-riżultat fl-aħħar ħinijiet Minn Cristian Muscat – ritratt: Domnic Borg Zejtun C. ……1 Sirens………..1 F'partita ferm movimenta u eċċitanti, Zejtun Corinthians kisbu draw drammatiku ta' 1-1 kontra Sirens bil-goal jasal fid-90 minuta permezz ta' Kemar David Reid. Rimarkabbli huwa l-fatt li Zejtun irnexxielhom jik­s­bu dan id-draw minkejja li lagħbu għal aktar minn siegħa bi player inqas. Peró fil-veritá kien riżultat li ma kkuntenta lill-ebda team hekk kif jinsabu fit-taqtiegħa biex isalvaw posthom fl-ogħla diviżjoni. Wara bidu bilanċjat fejn il-partita bdiet tintlagħab b'ritmu mexxej, fis-26 minuta, il-Corinthians qalgħu daqqa ta' ħarta hekk kif spiċċaw jilagħbu b'10 players meta tkeċċa Vitor Vieira li ntwera mill-ewwel il-karta l-ħamra għal daħla kerha fuq Adrian Borg. Sirens bdew japprofittaw mis-superjoritá numerika u fid-39 minuta kienu għoddhom fetħu l-iskor permezz ta' free-kick ta' Hamed Kone li ġie salvat b'diffikultá mill-goalkeeper, Christian Cassar. Huma komplew jiddettaw il-logħob u fl-44 minuta, free-kick ieħor ta' Kone, din id-darba għadda ftit għoli. Fil-ftuħ tat-tieni taqsima, Sirens, komplew bl-istess ritmu u fil-61 minuta, fetħu l-iskor permezz ta' free­kick mill-isbaħ ta' HAMED KONE li ma ta l-ebda ċans lill-goalkeeper Żejtuni jsalva. Il-Pawlini baqgħu jiddominaw u fit-72 minuta fallew ċans tad-deheb li jirduppjaw meta Wilfried Domoraud minn taħt il-lasti kellu t-tentattiv tiegħu jiġi salvat bir-ras minn difensur tal-Corinthians. Madankollu kienu dawn tal-aħħar li kisbu d-draw drammatiku proprju fid-90 minuta minn KEMAR DAVID REID li kkonkluda bir-ras minn cross fuq il-lemin biex ħasad għal kollox lill-avversarji u ta punt prezzjuż lit-team tiegħu. TKEĊĊA: V. Vieira 26 (ZC)